《译使至高丽》
明代·方拱乾

天荒地老更谁邻，属国惊闻接海滨。豺虎窟多中土客，风凰城海旧朝臣。

泉刀重译旃裘雪，盐铁归装塞马春。试问为奴当日祖，流传《洪范》可能陈？

作者简介：明末清初江南桐城人，字肃之，号坦庵。明崇祯元年进士，官少詹事。清顺治间荐补翰林学士，以江南科场案事谪戍宁古塔，捐资赎还，改号苏翁。卒年七十左右。有《宁古塔志》、《方詹事集》。